वाणिज्य एवं उद्योग मंत्रालय
प्रधानमंत्री स्टार्टअप्स के साथ वार्तालाप करेंगे और ‘प्रारम्भ: स्टार्टअप इंडिया अंतर्राष्ट्रीय सम्मेलन’ को संबोधित करेंगे
सम्मेलन के पहले दिन, "प्रारम्भ-स्टार्टअप इंडिया अंतर्राष्ट्रीय सम्मेलन" में अंतर्राष्ट्रीय सहयोग को तेजी से बढ़ाने के लिए दुनिया के सर्वश्रेष्ठ रणनीतिक प्रबुद्धजनों ने अपने विचार रखे
25 से अधिक देशों की भागीदारी और 200 से अधिक वैश्विक प्रबुद्ध वक्ताओं के साथ, 2016 में स्टार्टअप इंडिया पहल के शुभारंभ के बाद से यह शिखर सम्मेलन भारत सरकार द्वारा आयोजित सबसे बड़ा स्टार्टअप संगम है
अपने स्टार्टअप पारिस्थितिकी तंत्र को आगे बढ़ाने के लिए देशों के बीच अभिसरण और सहयोग के महत्व पर फिर से ध्यान केंद्रित करने के उद्देश्य से, प्रारम्भ: स्टार्टअप इंडिया अंतर्राष्ट्रीय सम्मेलन के पहले दिन दुनिया भर के कुछ सर्वश्रेष्ठ रणनीतिक प्रबुद्धजनों ने एक मंच के माध्यम से अपने विचार प्रकट किए। उन्होंने प्रौद्योगिकियों, नवाचार, मजबूत नीतियों और पहल से संबंधित मुद्दों और विषयों पर विचार-विमर्श किया। इस पहल ने सरकार और अंतर्राष्ट्रीय संगठनों के युवा अभिनवकर्ताओं और उद्यमियों को इस क्षेत्र में नई दिशा देने के लिए अपने विचारों को साझा करने का अवसर मिला। इस दो दिवसीय कार्यक्रम का आयोजन वाणिज्य और उद्योग मंत्रालय के उद्योग और आंतरिक व्यापार संवर्द्धन विभाग द्वारा किया जा रहा है। प्रधानमंत्री श्री नरेंद्र मोदी आज शाम 5 बजे वीडियो कॉन्फ्रेंसिंग के माध्यम से स्टार्टअप्स के साथ वार्तालाप करेंगे और शिखर सम्मेलन को संबोधित करेंगे।
दो दिवसीय शिखर सम्मेलन का उद्घाटन कल वाणिज्य और उद्योग मंत्री श्री पीयूष गोयल द्वारा किया गया। श्री गोयल ने भारत और दुनिया भर के नवप्रवर्तकों, उद्यमियों, निवेशकों, नियामकों, उद्योग जगत प्रमुखों और अकादमिक दिग्गजों की एक बैठक को संबोधित किया और वर्चुअल स्टार्टअप शोकेस का शुभारंभ भी किया। ।
शिखर सम्मेलन पहले दिन 1,20,000 से अधिक पंजीकरण हुए और बिम्सटेक सदस्य देशों के गणमान्य व्यक्तियों और हितधारकों ने मेजबानी के प्रति अपना समर्पण व्यक्त किया। शिखर सम्मेलन में बिम्सटेक सदस्य देशों के स्टार्टअप समुदायों से जाने-माने हितधारकों ने भागीदारी करते हुए बहुपक्षीय विषयों पर विचार-विर्मश किया और अपने नवाचारों का सर्वश्रेष्ठ प्रदर्शन किया। दिनभर 75 निवेशकों के साथ 54 उद्यमी स्टार्टअप्स ने निरंतर रूप अपने कार्यक्षेत्रों का प्रदर्शन किया।
दिनभर आयोजित किए गए मैराथन सत्रों के दौरान मजबूत स्टार्टअप पारिस्थितिक तंत्र के पोषण और वैश्विक सर्वोत्तम प्रथाओं के विभिन्न पहलुओं पर ध्यान केंद्रित किया गया। इस सत्रों के दौरान बिम्सटेक सदस्य देशों के विशेषज्ञों/ स्टार्टअप संस्थापकों ने एक मंच से अपने विशिष्ठ अनुभवों को साझा करते हुए युवा पीढ़ी को बाजार में स्थापित करने के लिए मजबूत रणनीति बनाने और सामाजिक रूप से अभिनव प्रणालियों का उपयोग करने एवं अपने नवीन विचारों को यर्थात में परिवर्तित करने की दिशा में मार्गदर्शन प्रदान किया। पारिस्थितिकी तंत्र के प्रमुख हितधारकों ने सफल प्रेरणादायी कार्यक्रमों के निर्माण और स्टार्टअप्स के लिए खरीद और बाजार पहुँच हेतु उन्हें अधिक सक्षम बनाने की रणनीतियों पर भी चर्चा की।
सम्मेलन के दौरान, एक गोलमेज वार्ता का भी आयोजन किया गया जिसमें स्टार्टअप्स के लिए अंतर्राष्ट्रीयकरण पर बल देने और वैश्विक स्टार्टअप निधियों के लिए कारोबार में आसानी को बढ़ावा देते हुए भारतीय स्टार्टअप्स के लिए वैश्विक पूंजी जुटाने पर जोर दिया गया। इस गोलमेज वार्ता में प्रमुख भारतीय नियामकों, नीति निर्माताओं, मंत्रालयों और अंतर्रष्ट्रीय वीसी फंड ने सहभागिता की।
शिखर सम्मेलन के प्रथम दिन, दुनियाभर के नवाचार और उद्यमशीलता पारिस्थितिकी तंत्र से जुड़े उद्योग जगत के प्रमुखों ने भाग लिया। इनमें श्री कृष्ण गोपालकृष्णन , सुश्री शोबाना कामिनेनी , श्री दीप कालरा , श्री मनोज कोहली , श्री कुनाल बहल  और कई अन्य गणमान्य शामिल थे।
इस दौरान एक विशेष सत्र "स्टार वार्ता" का भी आयोजन किया गया। इस सत्र के अंतर्गत सिस्को के पूर्व अध्यक्ष और मुख्य कार्यकारी अधिकारी श्री जॉन चेम्बर्स के साथ सीएनबीसी-18 की मैंनेजिंग एडिटर सुश्री शीरीन भान की विशेष वार्ता, हीरो एंटरप्राइज के चेयरमैन श्री सुनील कांत मुंजाल के साथ भी विशेष बातचीत की गई सत्र। इस सत्र में प्रमुख अभिनेत्री सुश्री प्रियंका चोपड़ा जोनास के साथ भी एक विशेष वार्तालाप किया गया।
प्रारम्भ: स्टार्टअप इंडिया अंतर्राष्ट्रीय सम्मेलन का आयोजन इस सम्मेलन की पांचवीं वर्षगांठ के अवसर पर किया गया है इसका शुभारंभ प्रधानमंत्री श्री नरेन्द्र मोदी ने 16 जनवरी, 2016 को किया गया था। इस शिखर सम्मेलन का प्रारंभ वर्ष 2016 में स्टार्टअप इंडिया पहल की 19-सूत्रीय कार्य योजना के माध्यम से तय आधारशिला के रूप में किया गया है।
इस शिखर सम्मेलन का आयोजन उद्योग निकायों, इन्वेस्ट इंडिया, फिक्की, इंडियन एंजेल नेटवर्क, आईवीसीए, टीआईई दिल्ली-एनसीआर, सीआईआई, नैसकॉम, एसआईडीबीआई, टीआईई ग्लोबललैंड इंटरनेशनल फाइनेंस कॉरपोरेशन की सहायता से किया जा रहा है।